9ο ΓΥΜΝΑΣΙΟ ΚΑΛΛΙΘΕΑΣ

Γ΄ ΤΑΞΗ

ΝΕΟΕΛΛΗΝΙΚΗ ΓΛΩΣΣΑ

ΕΝΟΤΗΤΑ 2η

ΔIATYΠΩΣH AITIOΛOΓHMENΩN KPIΣEΩN

Όταν παίρνουμε μια θέση για ένα ζήτημα ή εκφράζουμε μια κρίση για ένα θέμα, καλό είναι να τη διατυπώνουμε με σαφήνεια και να την αιτιολογούμε, να παρουσιάζουμε δηλαδή στοιχεία που τη στηρίζουν και αποδεικνύουν την ορθότητά της.

Αιτιολογούμε την άποψή μας

Α) Με την επίκληση της λογικής του αναγνώστη / δέκτη:

Με επιχειρήματα

* Αιτιολογικές προτάσεις
* Επιρρηματικοί προσδιορισμοί της αιτίας
* Ανεπτυγμένα επιχειρήματα

Με τεκμήρια

* Παραδείγματα ιστορικά ή από την καθημερινή ζωή
* Στατιστικές
* Επιστημονικές έρευνες
* Γνώμες ειδικών

Με την επίκληση της αυθεντίας

* Παραθέτουμε σκέψεις - απόψεις ανθρώπων εγνωσμένου κύρους (φιλόσοφοι, επιστήμονες, ποιητές κ.ά. γνωστοί στο ευρύ κοινό)
* Παροιμίες, ρητά, γνωμικά

Β) Με την επίκληση του συναισθήματος του αναγνώστη / δέκτη:

* Με την αφήγηση μιας ιστορίας
* Με τη χρήση του χιούμορ
* Με τη χρήση μεταφορικού -ποιητικού λόγου που συγκινεί (εικόνες, μεταφορές, προσωποποιήσεις, κ.ά.)
* Με άλλα εκφραστικά μέσα (ερωτήσεις, ρητορικές ερωτήσεις, κ.ά.)

Γ) Με αναλογία -αλληγορία

Παραλληλίζουμε τη σκέψη μας με μια άλλη πιο απτή, καθημερινή πραγματικότητα που είναι πιο εύκολα κατανοητή από τον αναγνώστη / δέκτη. Π.χ. Για να δείξουμε την αξία της ανάγνωσης ενός βιβλίου λέμε ότι μοιάζει με το άνοιγμα ενός παραθύρου στον κόσμο.

